Nafarroako Parlamentuko Mahaiak, 2018ko maiatzaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Begoña Ganuza Bernaola andreak aurkeztutako galdera, Iruñeko Ospitaleguneko burutzari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko maiatzaren 28an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Begoña Ganuza Bernaola andreak, Legebiltzarreko Erregelamenduan ezarritakoaren babesean, honako galdera hauek aurkezten ditu, Osasuneko kontseilariak idatziz erantzun ditzan:

– Iruñeko Ospitalegunea noiz arte egonen da burutzarik gabe, lehengo arduradunak kargua utzi ostean?

– Zer figura sortu nahi duzue eta figura hori noiz izanen da irmoa?

Iruñean, 2018ko maiatzaren 21ean

Foru parlamentaria: Begoña Ganuza Bernaola